cyanic-selkie/wikianc huggingface dataset:
Venusargildra
Þróun
Vísindamenn telja að það sem knúði þessa þróun áfram hafi verið ávinningurinn sem kemur með því að veiða stærri bráð. Venusargildran meltir stærri dýr mun betur heldur en plöntur sem notast við klístruðu blöðin. Skordýr sem er tvöfalt lengra hefur um átta sinnum meira næringargildi og þessvegna verða gildrur venusargildrunnar stærri eftir því sem plantan sjálf stækkar en flest allar aðrar kjötætuplönur hafa alltaf sömu stærð gildra. Vísindamenn telja einnig að þessi þróun hafi haft fleiri kosti í för með sér, eins og að koma í veg fyrir að önnur rándýr steli bráðinni af plöntunni eða að næringarefnin skolist í brutu með rigningu áður en plantan hefur náð að taka þau upp.
Heimildir
Dýraætur í jurtaríkinu, Náttúrufræðingurinn (1970), skoðað þann 17. maí 2016: http://timarit.is/view_page_init.jsp?pageId=4270191
Venus flytrap, af Encyclopædia Britannica, skoðað þann 17. maí 2016: http://www.britannica.com/plant/Venus-flytrap
Venus flytrap, af National Wildlife Federation, skoðað þann 17. maí 2016: https://www.nwf.org/Wildlife/Wildlife-Library/Plants/Venus-Flytrap.aspx
Venus flytrap origins uncovered, skoðað þann 17. maí 2016: http://news.bbc.co.uk/earth/hi/earth_news/newsid_8151000/8151644.stm
Juniperus monosperma
Juniperus monosperma er tegund af barrtré í einisætt. Uppruninn frá Bandaríkjunum (Arizona, New Mexico, suður Colorado, vestur Oklahoma, og vestur Texas) og allra nyrst í Chihuahua í Mexíkó.
Knappsstaðir
thumb|Knappsstaðakirkja. Knappsstaðir eru eyðibýli, kirkjustaður og áður prestssetur í Stíflu í Fljótum í Skagafirði, landnámsjörð Þórðar knapps og Æsu Ljótólfsdóttur frá Hofi í Svarfaðardal. Bærinn fór í eyði árið 1974. Hann stendur undir fjalli sem heitir Breiðarkollur og er 932 m á hæð.
Kirkja hefur verið á Knappsstöðum frá því mjög snemma á öldum og þar sátu prestar sóknarinnar. Knappsstaðabrauð þótti þó alltaf með rýrari brauðum, enda er Stífla snjóþung og þótti harðbýl þótt sumarfagurt hafi verið þar áður en Skeiðsfossvirkjun sökkti stórum hluta sveitarinnar undir vatn.
Þann 12. júní 1838 stórskemmdist Knappsstaðakirkja í jarðskjálfta. Ákveðið var að reisa nýja kirkju. Var hún vígð 1840 og er elsta timburkirkja landsins og ein hinna minnstu. Kirkjubyggingin var meðal annars fjármögnuð með því að selja Guðbrandsbiblíu, sem kirkjan átti, og barst hún til útlanda en var síðan gefin aftur til Íslands 1933 og er nú í Landsbókasafni.
Knappsstaðabrauð var lagt niður 1881 og kirkjan lögð undir Barð. Eftir að Stífla fór í eyði að mestu voru sóknirnar sameinaðar og eru síðan tvær kirkjur í Barðssókn. Messað er í kirkjunni einu sinni á ári og eru þær messur jafnan fjölsóttar.
28. júlí
28. júlí er 209. dagur ársins (210. á hlaupári) samkvæmt gregoríska tímatalinu. 156 dagar eru eftir af árinu.
Tsukasa Shiotani
Tsukasa Shiotani (fæddur 5. desember 1988) er japanskur knattspyrnumaður. Hann spilaði 2 leiki með landsliðinu.
Peter O'Toole
thumb|O'Toole í hlutverki [[T. E. Lawrence, 1962]] Peter James O'Toole (2. ágúst 1932 – 14. desember 2013) var írsk-breskur leikari.
Filippus 3.
Filippus 3. getur átt við eftirfarandi:
Víðivellir
Víðivellir er bær í Blönduhlíð í Skagafirði, gamalt höfuðból þar sem oft bjuggu höfðingjar, til dæmis ýmsir sýslumenn Skagafjarðarsýslu.
Kirkja var á Víðivöllum til forna en var aflögð 1765. Dálítill jarðhiti er á tveimur stöðum í landi jarðarinnar og þar var steypt upp sundlaug árið 1937-38 og var notuð til sundkennslu fram yfir 1960 en nýtt eitthvað lengur til sunds.
Eyðibýlið Örlygsstaðir er í landi Víðivalla. Þar var Örlygsstaðabardagi háður 21. ágúst 1238 og er talið að þar hafi barist hátt í þrjú þúsund manns. Minnisvarði um bardagann var afhjúpaður 21. ágúst 1988, 750 árum eftir að hann var háður.
Frá 1809-1842 bjó þar Pétur Pétursson prófastur með Þóru Brynjólfsdóttur konu sinni og þar ólust upp synir þeirra, þeir Jón Pétursson háyfirdómari, Pétur Pétursson biskup og Brynjólfur Pétursson Fjölnismaður, um skeið forstöðumaður íslensku stjórnardeildarinnar í Kaupmannahöfn, oft nefndir Víðivallabræður. Minnisvarði um bræðurna var reistur skammt frá bænum 1998.
Í Íslandsheimsókn Kristjáns konungs 10. sumarið 1936 kom hann við á Víðivöllum ásamt fylgdarliði og borðaði hádegisverð í tjaldi á Víðivallatúni.
Vætulaukur
Vætulaukur (fræðiheiti: Allium angulosum) er tegund af laukplöntum ættuð vítt og breitt um mið Evrópu og norður Asíu, frá Frakklandi og Ítalíu til Síberíu og Kazakhstan.
Nytjar
Allium angulosum er ræktaður sem skrautblóm og sem krydd í matjurtagörðum. Laukarnir og blöðin eru æt elduð eða í salat. Það eru fregnir að hann geti verið eitraður í miklu magni.
Bolur
Bolur getur átt við:
Abies flinckii
Lýsing
Abies flinckii er sígrænt tré, að 20 til 35 metra hátt, með að mestu keilulaga krónu. Ársvöxtur er yfirleitt 30 sm. Börkur er fyrst grár og sléttur, síðar hreistraður. Sprotar eru mjóir, upphaflega grænn, síðar ólífubrúnir. Nálar eru 3.5 til 7 sm langar og 2 mm á breidd, að ofan grænar, neðan með tvær hvítar loftaugnarendur. Könglar eru ílangt-keilulaga, 12 til 16 sm langir, 4 til 4,5 sm á breidd, á 1 sm löngum stilk. Fræ eru ljós brún, 9 mm löng og 4 mm á breidd, með 25 mm löngum og 15 mm breiðum væng. Fræin þroskast í nóvember.
Útbreiðsla
Þessi tegund af þini er vex í Mexíkó (Jalisco og nærliggjandi Michoacán, einnig Sinaloa og Nayarit). [3] Það þekktist aðeins á 11 eða 12 stöðum með samtals svæði á 48 km2. Á hluta svæðisins skarast útbreiðslan við hina náskyldu Abies guatemalensis. [3]
Ógnir
Tréð er oft ólöglega fellt fyrir timbur, auk þess að það er að komast í tísku sem jólatré. Tréð er af þessum ástæðum talið í hættu.
Fritillaria amana
Fritillaria amana er jurt af liljuætt (Liliaceae), sem var fyrst lýst af Edward Martyn Rix, og fékk sitt núverandi fræðiheiti af R.Wallis och R.B.Wallis.
Lýsing
Stöngullinn er 8 - 25 sm hár, sléttur. Blöðin stakstæð, lensulaga, 5 - 8 sm löng, skærgræn, stundum grágræn. Blómin eitt til tvö, lútandi, klukkulaga gul eða græn, jafnvel rauðbrún, yfirleitt með rauðbrúna rönd á jaðri krónublaðanna.
Engar undirtegundir finnast skráðar.
Leikskólakennari
Leikskólakennari er starfsheiti þeirra sem lokið hafa háskólanámi í leikskólakennarafræðum. Leikskólakennarar hafa réttindi til að starfa við kennslu leikskólabarna og stjórnun leikskóla.
Leikskólakennarafræði eru kennd í Háskóla Íslands og Háskólanum á Akureyri og tekur námið fimm ár.
Starfsheitið leikskólakennari varð til árið 1993 en fram að því var notast við orðið fóstra. Árið 1993 fór fram atkvæðagreiðsla á vegum Fóstrufélags Íslands þar sem fóstrur kusu á milli starfsheitana fóstra eða leikskólakennari og valdi mikill meirihluti starfsheitið leikskólakennari. Þann 7. maí árið 1994 samþykkti Alþingi lög um leikskóla og var þá starfsheitið leikskólakennari notað í stað orðsins fóstra áður. Skömmu síðar breytti Fóstrufélag Íslands um heiti á félaginu og hlaut heitið Félag íslenskra leikskólakennara.
Hans Talhoffer
thumb|Hans Talhoffer, teikning frá 1467. thumb|Mynd númer 25 úr handriti Talhoffers frá 1467. Hún sýnir tvo menn vopnuðum langsverðum í sitt hvorri varðstöðunni. Hans Talhoffer var skylmingameistari frá Suður Þýskalandi á 15. öld. Sjö myndskreytt skylmingahandrit eru kennd við hann. Í þeim er greint frá fjölmörgum bardagaaðferðum: fangbrögðum eður glímu, beitingu rýtninga, langsverða, atgeira og hvernig barist er á hestbaki. Einnig eru í þeim sýndar valslöngvur, brynvarðir stríðsvagnar og aðrar vítisvélar. Hans er samtímamaður skylmingameistarans Paulus Kal, en talið er að rígur hafi verið milli þeirra tveggja. En báðir eru þeir taldir til lærisveina Jóhannes Liechtenhauers helsta skylmingameistara Norður Evrópu á hámiðöldum.
Ragnar Lárusson
Ragnar Lárusson (8. maí 1907 – 11. júní 1971) var íslenskur stjórnmálamaður, embættismaður Reykjavíkurborgar og formaður Knattspyrnufélagsins Fram.
Ævi og störf
Hann var í forystusveit Sjálfstæðisflokksins um langt skeið, m.a. sem formaður Varðar 1946-52. Ragnar var frambjóðandi Sjálfstæðismanna í Strandasýslu þrennar kosningar í röð: 1953, 1956 og 1959, en tapaði í öll skiptin fyrir Hermanni Jónassyni.
Íþróttamál
Ragnar var kjörinn formaður Fram árið 1939 og gegndi því embætti til 1942. Hann varð síðar fulltrúi Framara á vettvangi Knattspyrnusambands Íslands og sat í stjórn þess í tvo áratugi.
Panguipulli
thumb|250px|Fáni Panguipulli Panguipulli er borg og sveitarfélag á Suður-Chile. Panguipulliborg liggur við Panguipullivatn.
Gemsufífill
Gemsufífill (fræðiheiti: Doronicum plantagineum) er fjölær jurt af körfublómaætt, ættuð frá suðaustur Evrópu.
Hann verður 50 til 80 sm á hæð og blómgast í júní-júlí. Hann hefur lengi verið í ræktun hérlendis og þolir vel skugga og sól.
Austur-Afríka
right|Austur-Afríka Austur-Afríka er austurhluti Afríku sem snýr að Indlandshafi. Eftirfarandi ríki eru venjulega talin til Austur-Afríku:
Að auki eru Búrúndí, Kómoreyjar, Rúanda, Madagaskar, Malaví, Mósambík, Máritíus, Seychelles-eyjar og Súdan oft talin til Austur-Afríku.
Landslag Austur-Afríku einkennist af Sigdalnum mikla og hæstu tindum álfunnar, Kilimanjaro og Kenýafjalli.
Stuttermabolur
thumb|250px|Hvítur bolur með bréfaklemmutákni. Stuttermabolur er tegund fatnaða, sem er dregin yfir höfuðið til að hylja búkinn. Bolur er yfirleitt án talna, flibba eða vasa og með kringlóttu hálsmáli og stuttum ermum. Ermarnar á stuttermabol hylja axlirnar en hylja ekki olnboga. Stuttermabolur sem er lengri eða styttri en þetta telst ekki stuttermabolur. Stuttermabolir eru yfirleitt gerðir úr bómulla- eða pólýesterþráðum (eða blöndu tveggja). Stuttermabolir eru prjónaðir saman með peysusaumi sem gefur þeim mjúka áferð. Stuttermabolir geta verið skreyttir með texta eða myndum og eru stundum notaðir til auglýsinga.
Stuttermabolir eru fáanlegir handa körlum, konum og börnum og eru vinsælir hjá öllum aldurshópum. Upprunalega voru stuttermabbolir notaðir sem nærföt, en nú eru stuttermabolir stundum eina flíkin á búknum (fyrir utan brjóstahaldara eða nærskyrtu). Nú á dögum eru stuttermabolir stundum notaðir til sjálfstjáningar og auglýsinga.
Álagablettur
Oft tengjast álagablettum þjóðsögur sem skýra bannhelgina og uppruna álaganna, en það eru líka til dæmi um álagabletti þar sem engin saga er til, eða hefur hugsanlega týnst úr minni fólks. Dæmi eru um að álagablettir hafi tengst sögnum eftirá, og að þeir hafi tengst ólíkum sögum á ólíkum tímum. Eins eru dæmi um að álagablettir hafi flust til eða staðsetning þeirra gleymst.
Hof í Hjaltadal
Hof er bær í Hjaltadal í Skagafirði, landnámsjörð Hjalta Þórðarsonar að sögn Landnámabókar, og þar segir líka að á Hofi hafi verið hin fjölmennasta og ágætasta erfidrykkja á landinu, sem synir Hjalta héldu eftir föður sinni.
Á Hofi er mikið af fornminjum sem ekki hafa verið rannsakaðar svo neinu nemi en svo virðist sem þar hafi verið stórbýli en búseta hafi lagst þar af á 11. öld og bærinn fluttur í Hóla, sem eru örskammt frá Hofi. Byggð virðist hafa verið stopul á Hofi allt til 1827 en þá var reist þar hjáleiga frá Hólum.
Bærinn stendur á háum hól og segir sagan að þar hafi virki Hjaltasona verið.
Rayman Raving Rabbids
Leikurinn inniheldur meira en 70 litla leiki (mini-leiki) sem reynir að sína notkunamöguleika Wii fjarstýringunar (Wii remote). Það eru tveir möguleikar á að spila leikinn: Story mode sem opnar mini-leikina og Score Mode sem opnar verkefni og bónus hluti. Mini-leikirnir geta verið spilaðir aftur í Score Mode til að bæta árangurinn eða keppa gegn öðrum leikmönnum.
Útgáfu og forritunar saga
Leikurinn er til fyrir Wii, Xbox 360, PC, PlayStation, Game Boy Advance og DS
Það var byrjað að búa til leikinn í Ubisoft Montpellier Studio, meðan þeir kláruðu King Kong, þegar forritarnir voru að leita eftir að búa til frábæran óvin fyrir næst Rayman leik. Aðalmaður stúdíósins, Michel Ancel skissaði mynd af kanínu, og þá kom hugmyndin að hafa óvinin kanínur.
Liðið byrjaði á að búa til venjulegan ævintýraleik eins og Rayman er vanalega. Síðan fengu þeir upplýsingar frá Nintendo um vélina og byrjuðu að einbeita sér að búa til leik sem notaðist við margs konar leikjaspilun. Þegar það kom í ljós að leikurinn passaði ekki sem venjulegur Rayman leikur, varð Rayman Raving Rabbids samansafn af litlum leikjum.
Spilunarmöguleikar
Þegar Rayman klárar mini-leikina fær hann drullusokka. Þegar hann eignast nóg af þeim, býr hann til stiga uppúr fangelsinu og sleppur. Þegar maður klárar mini-leikina fær Rayman einnig mismunandi tónlist og búninga. Í ‘’score mode’’, getur leikmaður endurtekið mini-leikina og reynt að bæta árangurinn sinn eða spilað með öðrum.
Persónur/Kanínur
Kanínurnar eru aðalóvinurinn í þessum leik. Vopnin þeirra eru frá kanínugeimskipum með leiserum til klósettdrullusokka og klósettbursta. Persónurnar hafa tala ekki eins og í Rayman 3. Í staðinn segja þeir nokkur orð eins og “Hey” eða “Wow”. Eina þekkta persónan frá fyrri leikjum er barnið Globoxes. Aðrir en hann og Rayman, hefur engin önnur persóna hefur sést áður í öðrum leikjum. Aðrir en kanínurnar, eru líka skrítin dýr sem líkjast fílum með horn, og önnur dýr (Kindur, kýr og svín).
Upptyppingar
Upptyppingar eru móbergsfjöll í Ódáðahrauni vestan Krepputungu. Þeir mynda fjallaþyrpingu með nokkrum tindum og eru áberandi kennileiti þar á öræfunum. Jökulsá á Fjöllum rennur í sveig niður með þeim að austan. Upptyppingar eru myndaðir við gos undir jökli nálægt lokum síðasta jökulskeiðs. Þeir eru hluti af eldstöðvakerfi Kverkfjalla.
Tveir hæstu tindarnir eru 1084 og 987 metra háir.
Samhverfisgrúpa marghyrninga
Samhverfisgrúpa marghyrninga — Í stærðfræði er talað um samhverfisgrúpur, sem er grúpa af öllum mögulegum samhverfum marghyrninga, þ.e.a.s. allir snúningar og speglanir sem breyta ekki stöðu marghyrningsins. Á marghyrningi með n hliðum eru n speglanir og n snúningar, þ.e.a.s. 2n samhverfislegar umbreytingar.
Mars (guð)
Mars var rómverskur guð hernaðar, sonur Júnóar og Júpiters eða töfrablóms. Upphaflega var Mars guð frjósemi og jarðargróðurs og verndari búfénaðar og akra. Er því leitt að því líkum að Mars sé latnesk/rómversk stæling á frjósemsisguði Etrúra, Maris. Líklega varð Mars stríðsguð sem heitið var á í hernaði með vaxandi útþenslu Rómaveldis. Þá var Mars líkt við gríska guðinn Ares. Samkvæmt goðsögninni var Mars faðir Rómúlusar stofnanda Rómar og töldu Rómverjar sig vera afkomendur guðsins Mars. Mars var þekktur sem rauði guðinn.
Samhverfisgrúpa marghyrninga
Samsetning umbreytinga
Við skilgreinum \alpha_x sem snúning n-hilða marghyrning um radíana um miðju, og \beta_x sem speglun um línu sem snúið hefur verið  radíana um miðju. Með þessu fær maður eftirfarandi jafngildi:
Mars (guð)
Átrúnaður
Ólíkt hinum gríska Aresi var átrúnaður á Mars algengur í Rómarveldi, mun algengari en tíðkaðist með aðra guði Rómverja. Mars var einn þriggja helstu guða Rómverja ásamt Júpíter og Quirinusi (Janusi). Með hliðsjón af þýðingu hans fyrir landbúnaðinn gnæfði Mars yfir vormánuðum sem og uppskeruhátíðum. Í stríðsrekstri voru Mars færðar fórnir fyrir upphaf átaka.
Veislur voru haldnar Mars til heiðurs í febrúar, mars (sem nefndur er eftir guðinum) og október.
Áhrif
thumb|upright|alt=♂|Táknið sem fyrst merkti guðinn Mars Nafn marsmánaðar er dregið af nafni guðsins. Því þótti marsmánuður hentugur til hernaðar.
Fjórða reikistjarna sólkerfisins, sú rauða, er nefnd eftir guðinum. Karlkyn og reikistjarnan eru táknuð með sama tákni, tákni guðsins Mars.
Í mörgum rómönskum málum draga þriðjudagar nafn sitt af guðnum.
Star Wars Jedi Knight: Jedi Academy
Star Wars Jedi Knight: Jedi Academy er amrískur þriðju- og fyrstupersónu hasar-tölvuleikur sem gerist í Star Wars heiminum, forritaður af Raven Software og gefin út af LucasArts (BNA), Activision (Evrópu) og CyberFront (Japan). Microsoft Windows og Mac OS X útgáfur voru fyrst gefnar út í september 2003 en Xbox útgáfan kom út í nóvember sama árið.
Hægt er að spila einn í hlutverki Jaden Korr, nemanda Kyle Katarn, og klára verkefni fyrir hann og Loga Geimgengil. Einnig má spreyta sig í fjölspili, í gegnum Staðarnet (Local Area Network) eða Internetið.
Eftir að Walt Disney-Fyrirtækið ákvað að loka LucasArts í Apríl 2013 var kóðinn fyrir leikinn, sem og Jedi Outcast, gefinn út með GPL (Gnu Public Licence) leyfi, ókeypis á SourceForge vefsíðunni. Sá kóði hvarf þó stuttu seinna af vefsíðunni, vegna vanþroska Raven Software, sem sagðist hafa einkaleyfi á honum. Kóðann má samt finna á ýmsa vegu, t.d. á Internet safninu.
Early Icelandic Manuscripts in Facsimile
Early Icelandic Manuscripts in Facsimile – (skammstafað EIM, íslenska: Forn íslensk handrit í eftirgerð) – er ritröð, sem forlagið Rosenkilde og Bagger í Kaupmannahöfn, gaf út. Frumkvæðið að útgáfunni átti Jón Helgason prófessor í Kaupmannahöfn, ásamt þeim sem sátu með honum í fyrstu ritstjórninni, en það voru prófessorarnir: Sigurður Nordal, Reykjavík, Dag Strömbäck, Uppsölum og Magnus Olsen, Osló.
Star Wars Jedi Knight: Jedi Academy
Spilun
Ólíkt hinum leikjunum í Jedi Knight seríunni (Dark Forces, Dark Forces II, Mysteries of the Sith, og Jedi Outcast) getur leikmaður valið kyn og útlit aðalpersónunnar Jaden Korr. Auk þess velur leikmaður um það hvernig geislasverð hann vill hafa. Þannig getur hann valið um að vera með eitt eða tvö geislasverð, nú eða tvöfalt geislasverð.
Early Icelandic Manuscripts in Facsimile
Jón Helgason var ritstjóri fyrstu 15 bindanna, kona hans Agnete Loth var ritstjóri 16.–19. bindis og Peter Springborg 19. og 20. bindis (tók við því 19. úr höndum Agnete Loth).
Star Wars Jedi Knight: Jedi Academy
Spilun
Leikurinn er fyrstu eða þriðju persónu leikur. Hægt er að nota sömu vopn og í "Jedi Outcast". Þau eru:
Leikmaður getur notað máttinn frá byrjun leiksins. Í byrjun hvers borðs velur hann nýja krafta til að læra. Kraftarnir skiptast í "Dark Side (myrka hliðin)" og "Light Side (ljósa hliðin)".
Jörundur Brynjólfsson
Jörundur Brynjólfsson (f. á Starmýri í Álftafirði eystra 21. febrúar 1884, d. 3. desember 1979 í Reykjavík) var íslenskur kennari, bóndi, verkalýðsforingi og þingmaður.
Star Wars Jedi Knight: Jedi Academy
Spilun
Þegar langt er liðið á leikinn velur leikmaður hvort hann vill fylgja myrku eða ljósu hliðinni.
Early Icelandic Manuscripts in Facsimile
Skyldar ritraðir
Sama forlag gaf út sambærilega ritröð um fornensk handrit, Early English Manuscripts in Facsimile, og eru komin út 29 bindi (2002).
Star Wars Jedi Knight: Jedi Academy
Söguþráður
Sagan í leiknum á sér stað tveimur árum eftir atburði Jedi Outcast. Leikurinn hefzt þar sem aðaðpersónan, Jaden Korr, er ásamt hinum unga Rosh Penin á leiðinni til Jedi Academy þar sem þeir verða nemendur Kyle Katarn sem var aðalpersónan í fyrri leikjum Jedi Knight seríunnar. Vegna óskýrðar árásar hrapaði geimskipið og þurfa Jaden og Rosh að rölta dágóðan spöl að akademíunni. Leiðin er þyrnum stráð, og þurfa Jaden og Rosh að kljázt við illa stormsveitarmenn og Myrka Jedi, sem og einhverja illvíga og ósiðmenntaða kerlingu sem reynir að soga orku úr akademíubygginunni með galdrastaf. Þessi kerling rotar svo Jaden, en þegar hann vaknar hitta þeir Rosh hann mikla Loga Geimgengil og Kyle Katarn, og komazt að því að eitthvað gruggugt er í gangi í akademíunni. Jaden og Rosh þurfa víst að uppræta útsendara hins skelfilega Desanns, og komast þau að því að höfuðpaurinn í ráðabrugginu er Tavion Axmis, er kom fram í Jedi Outcast og var þar aðstoðarkona hins skelfilega Desanns.
Early Icelandic Manuscripts in Facsimile
Skyldar ritraðir
Nú er hafin útgáfa á nýrri ritröð á geisladiskum, með prentaðri ritgerð um viðkomandi handrit: Early Nordic Manuscripts in digital Facsimile, og eru komin út þrjú bindi (2012).
Star Wars Jedi Knight: Jedi Academy
Söguþráður
Það kemur svo í ljós að Tavíon stjórnar nýju gengi, "Lærlingar Raknos", og hafði hún sent Alora, lærling sinn, til að sníkjast inn í akademíunna og stela dagbók hins mikla Loga. Í virðulegri hetjusemi fer Jaden í verkefni á ísköldu plánetunni Hoth, og berzt þar við Alora, sem flýr svo langt í burtu. Eitt er þó undarlegt, að Rosh hafi aldrei komið aftur frá Byss verkefni sínu!
Early Icelandic Manuscripts in Facsimile
Skyldar ritraðir
Með hraðri þróun stafrænnar tækni og gagnamiðlunar á veraldarvefnum, hefur opnast möguleiki á að byggja upp stafrænt handritasafn á netinu. Er líklegt að það komi að nokkru leyti í staðinn fyrir ljósprentun handrita, a.m.k. til fræðilegra nota. Hins vegar þarf þá að finna vettvang fyrir rannsóknarritgerðirnar sem fylgdu slíkum útgáfum. Áfram verður þó trúlega markaður fyrir viðhafnarútgáfur af handritum.
Star Wars Jedi Knight: Jedi Academy
Söguþráður
Eftir nokkur skemmtileg verkefni á ýmzum plánetum fær Jaden þær skuggalegu upplýsingar að hinn ógeðslegi og hrokafulli Rosh hefur fallið yfir á myrku hliðina, og er nú undir stjórn Tavíon með öðrum "Lærlingum Raknos". Hann stenzt ekki svona bull, og fer nú beint á eftir þessum prakkara. Hér má velja hvort Jaden drepur hann eða lætur hann lifa.
Jörundur Brynjólfsson
Ævi
Jörundur sat í bæjarstjórn Reykjavíkur 1916—1919 fyrir hönd Samtaka verkamanna í Reykjavík og sömuleiðis var hann kosinn fyrsti þingmaður nýstofnaðs Alþýðuflokks og sat hann á Alþingi sama tímabil. Jörundur hneigðist frekar til sveitarinnar og gerðist bóndi í Múla í Biskupstungum en þar var hann í þrjú ár, 1919—1922. Þá flutti hann sig um set til Skálholts og var þar í 26 ár, 1922—1948. Þá sat hann í framboði fyrir annan flokk, Framsóknarflokkinn og var kosinn á þing í alþingiskosningunum 1923. Þá sat hann samfellt á þingi sem þingmaður Framsóknarflokksins í 33 ár til ársins 1956. Hann var forseti neðri deildar Alþingis árin 1931-42 og svo 1942-5, og forseti sameinaðs þings Loks bjó hann í Kaldaðarnesi í Flóa 1948—1963, hann andaðist í Reykjavík 95 ára að aldri.
Gegnvirk vensl
Einfalt dæmi um gegnvirk vensl eru samasem venslin: Sem dæmi með tölum má skoða:
Hoya nummularioides
Hoya nummularioides er fjölær jurt í vaxblómaættkvísl. Henni var lýst af Julien Noël Costantin. Útbreiðslan er á Taílandsskaga (Kambódíu, Laos, Taíland og Víetnam).
Tacítus
thumb|Cornelius Tacitus
Publius eða Gaius Cornelius Tacitus (56 eða 57 – um 117) var rómverskur sagnfræðingur og einn mikilvægasti sagnaritari fornaldar. Tvö megin verk hans voru Annálarnir (Annales) og Saga Rómar (Historiae). Þeir hlutar verkanna sem varðveittir eru fjalla um valdatíma keisaranna Tíberíusar, Claudíusar, Nerós og þeirra sem voru við völd ár hinna fjögurra keisara. Líklega náðu ritin samanlagt yfir tímabilið frá dauða Ágústusar, fyrsta keisara Rómaveldis, árið 14, til dauða Domitianusar árið 96.
Önnur varðveitt verk Tacitusar fjalla um ræðumennsku (Samræða um ræðumenn, Dialogus de oratoribus), um Germani (í ritinu Germanía eða De origine et situ Germanorum (Um uppruna og ættlönd Germana)) og ævi tengdaföður hans Agricola (De vita et moribus Iulii Agricolae (Um ævi og siði Júlíusar Agricola), oftast nefnd Agricola). Tvö síðasttöldu verkin hafa komið út á íslensku (sjá Lærdómsrit Bókmenntafélagsins):
Í meginverkum sínum fjallar Tacitus um atburði eins árs í senn. Stíll hans er knappur og á stundum óvenjulegur, en Tacítus er talinn einn mesti stílsnillingur á latneska tungu.
Lívíus Andronicus
Lucius Livius Andronicus, oftast nefndur Lívíus Andronicus, (284 – 204 f.Kr.) var grísk-rómverskt leikritaskáld og ljóðskáld sem samdi fyrstu rómversku leikritin og þýddi leikrit frá grísku yfir á latínu. Hann er talinn faðir rómverskrar leikritunar og epísks kveðskapar.
Fritillaria viridiflora
Fritillaria viridiflora er jurt af liljuætt, sem var fyrst lýst af George Edward Post. Engar undirtegundir finnast skráðar.
Óendanleiki
thumb|right|Ólíkar útgáfur óendanleikamerkisins. Óendanleiki er hugtak, sem vísar til einhvers sem er ótakmarkað, þ.e. stærra en allt það, sem hugsanlegt er. Óendanleiki kemur fyrir í heimspeki, stærðfræði, eðlisfræði, heimsfræði og trúarbrögðum. Endanleiki er andheiti óendanleika og á við allt hitt, sem er takmarkað.
Óendanleiki, sem heimspekilegt hugtak
E.t.v. er óendanleikinn fyrst og fremst heimspekilegt viðfangsefni, þ.e. spurningin um umfang og aldur alheims og þar sem gera má ráð fyrir að aldur og umfang hans er ótakmarkað.
Óendanleiki í stærðfræði
Hugtakið óendanlegt gegnir mikilvægu hlutverki í stærðfræði og á við stærðfræðileg fyrirbæri, sem ekki eru endanlegt í stærðfræðilegum skilningi, táknuð með : <Math>\infty. Allar tölur eru endanlegar, en vöxtur t.d. runu, summu, heildis eða falls getur orðið óendanlegur þegar vísir eða háð breyta vex ótakmarkað, en þá er sagt að runan, o.s.frv. stefni á óendanlegt, táknað með. Örsmæðareikningur grundvallast á markgildishugtaki, sem notast við stærðir, sem geta orðið ótakmarkaðar.
Óendanleg mengi
Mengjafræðin fæst gjarnan við mengi, sem innihalda ótakmarkað fjölda staka. Til þess að fást við þau hafa verið innleiddar s.k. fjöldatölur, sem þó eru ekki tölur, heldur mælikvarði á fjölda staka mengis. Slíkar fjöldatölur, geta þó haft eiginleika sem minna á tölur, þ.e. verið "misstórar" í einhverjum skilningi þ.a. framkvæma megi einfaldar reikniaðgerðir með þeim skv. algebru fjöldatalna.
Óendanleiki í eðlisfræði
Eðlisfræðin fæst gjarnan við langdræga krafta (eða kraftsvið), þ.e. krafta sem verka milli hluta um allt rúmið, en verða að lokum núll, þegar fjarlægðin milli hlutanna er óendanleg. Einnig er fjallað um tímaháð kerfi og þau könnuð þegar tíminn verður óendanlega langur.
Óendanlegir heimar heimsfræðinnar
Heimsfræðin fjallað um heima, sem eru ýmist opnir eða lokaðir og takmarkaðir að umfangi eða ótakmarkaðir, þ.e. óendanlegir. Einnig er fjallað um aldur alheims, sem getur verið óendanlegur.
Óendanleiki í trúarbrögðum
Í trúarbröðum er gjarnan fjallað um guði, sem eru eilífir og ótakmarkaðaðan alheim.
Fólínsýra
thumb|Efnauppbygging fólínsýru. Fólinsýra, fólat eða fólasín sem einnig er nefnt B9 vítamín er vatnsleysanlegt vítamín sem er mikilvægt við vöxt og myndun blóðfruma og frumuskiptingu. Nafnið er komið frá latneska orðinu folium sem merkir lauf. Mest er af fólinsýru í belgávöxtum, grænu grænmeti, lifur og vítamínbættu morgunkorni. Geymsluþol fólinsýru er lítið og fólinsýruinnihald matvæla minnkar hratt við geymslu. Fólínsýrubirgðir endast aðeins í líkamanum í nokkra mánuði.
Saga fólínsýrurannsókna og framleiðslu
right|thumb|Í Bandaríkjunum er fólinsýru bætt í ýmis konar hveitiafurðir. Vísindamaðurinn Lucy Wills uppgötvaði fólín árið 1931 þegar hún var að rannsaka hvernig hægt væri að koma í veg fyrir blóðleysi hjá barnshafandi konum. Það kom í ljós að blóðleysi mátti lækna með geri úr bruggi. Það kom í ljós að það var vegna folats og það var svo fyrst unnið úr spínatblöðum árið 1941 og fyrst framleitt á efnafræðilegan hátt árið 1946.
Fólínsýra og hjartasjúkdómar
Fólínsýra er nauðsynleg fyrir frumur í örum vexti eins og blóðfrumur í beinmerg. Ef neytt er of lítils af fólínsýru þá getur amínósýran homosysteín hækkað í blóði en há gildi hennar valda aukinni áhættu á hjarta- og æðasjúkdómum. Folínsýra virðist minnka líkur á hjartaslagi.
Fólínsýra og þungun
Fólinsýra er mjög mikilvæg fyrir allar konur sem gætu orðið þungaðar. Rannsóknir hafa sýnt að mikil neysla barnshafandi kvenna á fólinsýru minnkar líkur á klofnum hrygg eða heilaleysu í fóstri. Í sumum ríkjum Bandaríkjanna er folínsýru bætt í hveiti.
Ryota Morioka
Ryota Morioka (fæddur 12. apríl 1991) er japanskur knattspyrnumaður. Hann spilaði 2 leiki með landsliðinu.
Sahel
thumb|right|Kort sem sýnir Sahelbeltið í Afríku. Sahel (úr arabísku ساحل sahil „strönd“ eða „jaðar“) er svæði í Afríku sem liggur á mörkum Sahara og gróðurlendisins í suðri sem er kallað Súdan. Svæðið er aðallega gresja og nær frá Atlantshafinu að Horni Afríku og frá hálfþurru graslendi að hitabeltisgresju. Á miðöldum risu þarna mörg stór konungsríki sem högnuðust á Saharaversluninni. Sahelsvæðið í Afríku ratar stundum í fréttirnar á Íslandi, oftast vegna þurrka. Sahel er í raun hið víðáttumikla steppusvæði Afríku (norðan miðbaugs) og markast af suðurjaðri Saharaeyðimerkurinnar og hinum frjósömu frumskógum nær miðbaug.
Úrkoma sem fellur á Sahelsvæðið er einkum á regntímanum frá júní og fram í september. Magn úrkomunnar er þó afar breytilegt eftir árum og stundum bregst hún alfarið með tilheyrandi hörmungum. Sahelsvæðið er sunnan Saharaeyðimerkurinnar og í gróðurfarslegu tilliti einkennist það af gras- og runnategundum sem þola vel þurrk. Þar er regntíminn að jafnaði 6-12 vikur á sumri og úrkomumagnið misjafnt frá ári til árs. Þegar úrkoma bregst þá flýr fólk í stórum hópum og verður þá efni frétta af stórum flóttamannabúðum, vannærðum íbúum og deyjandi börnum. Hjálparsamtök hafa unnið mjög gott starf á þessu svæði, en vandinn er meiri og rætur hans dýpri. Íbúar jarðar bera þarna talsverða ábyrgð. Vegna hlýnandi loftslags og ofbeitar á jaðarsvæðum hefur orðið svokölluð eyðimerkurmyndun þar sem eyðimörkin hefur stækkað inn á svæðið og búsvæði íbúa þrengst. Þetta hefur leitt til átaka þegar íbúar að norðan hafa flúið suður á bóginn og farið inn á svæði fólks sem ekki er aflögufært. Þessir fólksflutningar og átök hafa svo aukið vandann.
Sundurlæg mengi
Sundurlæg mengi eru tvö eða fleiri mengi sem hafa engin sameiginleg stök, þ.e. sniðmengi þeirra er tómt. Skilgreining: Tvö mengi A og B eru sundurlæg þegar
Mengin \{1, 2, 3\} og \{4, 5, 6\} er dæmi um tvö sundurlæg mengi.
Norðvestur-Afríka
Hugtakið Norðvestur-Afríka er oft notað um löndin í norðvesturhluta Afríku í staðinn fyrir hugtök eins og Magreb, sem þýðir „vestur“ á arabísku og þykir því of Arabíumiðað.
Barbaríið, Magreb og Tamazgha eru önnur heiti á sama svæði, þótt blæbrigðamunur sé á merkingu þeirra.
Löndin sem teljast til Norðvestur-Afríku eru:
Juniperus monticola
Juniperus monticola er tegund af barrtré í einisætt. Uppruninn frá fjöllum Mexíkó.
Einingarfylki
Einingarfylki er hornalínufylki með einn á hornalínunni, en núll í öðrum sætum. Einingarfylki eru svokölluð margföldunarhlutleysa við fylkjamargföldun og eru táknuð með I_n\, þar sem n\, táknar stærð þess eða með I\, ef hægt er að greina stærð þess út frá samhengi. Dæmi um nokkrar stærðir einingarfylkja:
Langsverð
thumb|Menn í [[herneskja|herneskjum takast á með því að „hálfverða“ langsverð sín. Riddarinn til hægri ber með efri hjöltum í hjálm hins (svokallað „Morðhögg“), en sá er til vinstri beitir oddi sverðs síns sem spjóti.]] thumb|100px|Svissneskt Langsverð frá 15. eða 16. öld. Langsverð er heiti yfir löng evrópsk sverð frá um 13. öld til um 1550 og voru enn jafnvel í notkun á 17. öld.
Saga langsverða
Upphaflega er talið að þessi tegund sverða hafi verið þróuð fyrir riddara til að berjast á hestbaki, en aukin lengd blaðsins auðveldaði mönnum að höggva eða stinga fjandmann sinn af háum hestum. Voru langsverð iðulega notuð í annarri hendi á hestbaki, en lengd meðalkaflans var nægileg til að nota báðar hendur, sem varð reglan þegar barist var á fæti.
Einnig var barist með aðra eður báðar hendur á blaði sverðsins, en það var gert þegar menn áttust við vel brynvarða andstæðinga. Sú aðferð var kölluð að „hálfsverða“, en sverðseggin gat ekki skorið brynjur í sundur og varð því að beita oddi sverðsins eins og spjóti eður hjöltum þess sem hamri til þess að stinga sér leið í gegnum hana eða rota fjandmanninn.
Þegar komið var fram á 16. öld voru langsverð orðin algeng vopn meðal málaliða í Evrópu, enda var skjöldurinn fallinn úr notkun að miklu leyti.
Andríj Sjevtsjenko
Andrij Sjevtsjenko (úkraínska: Андрій Миколайович Шевченко, fæddur 29. september 1976 í borginni Dvírkívsjtsjyna í Úkraínu) er fyrrum knattspyrnumaður og núverandi landliðsþjálfari Úkraínu. Hann spilaði sem framherji og skoraði meira en 100 mörk í Seríu A og var árið 2004 valinn Knattspyrnumaður Evrópu.
Saga
Sjevtsjenko hóf feril sinn með Dynamo Kyiv sem er frá samefndri borg í Úkraínu. Þangað kom hann 9 ára gamall þegar unglingaþjálfari liðsins sá hann spila á vinsælu knattspyrnumóti. Dynamo Kyiv var eitt af skemmtilegri liðum Evrópu á sínum tíma og vann m.a. titilinn í heimalandi sínu fimm ár í röð, frá 1995 til 1999. Óhætt er að fullyrða að það ár hafi Kænugarðsliðið verið með eitt besta lið Evrópu, þeir unnu m.a. Barcelona 4-0 heima og úti í átta liða úrslitum en töpuðu fyrir Bayern Munchen í undanúrslitum. Sjevtsjenko varð markahæsti leikmaður Meistaradeildarinnar þá með 10 mörk skoruð. Eftir það ævintýri var hann svo keyptur til Milan liðsins. Silvio Berlusconi, forseti félagsins, ákvað að leggja út fyrir honum og greiddi fyrir hann háa fjárhæð, alls 25 milljónir dollara. Þar dvaldi Sjevtsjenko til 2006 þegar hann var keyptur til Chelsea F.C. á Englandi. Sumarið 2008 fór hann svo til Milan á Ítalíu en sneri aftur til síns gamla uppeldisfélags eftir eins árs dvöl.
Sjevtsjenko átti stóran þátt í því að Úkraína komst í fyrsta skipti í úrslit heimsmeistarakeppninar í fótbolta sem haldin var í Þýskalandi sumarið 2006. Samtals hefur hann leikið 70 landsleiki fyrir land sitt og skorað í þeim 36 mörk. Hann senri sér að þjálfun að ferli loknum.
14. júlí 2004 giftist hann bandarísku fyrirsætunni Kristen Pazik. Athöfnin fór fram í Washington án vitundar fréttamanna og ljósmyndara.
Þorgerður Katrín Gunnarsdóttir
Þorgerður Katrín Gunnarsdóttir (f. 4. október 1965) er fyrrverandi landbúnaðar- og sjávarútvegisráðherra, fyrrum forstöðumaður mennta- og nýsköpunarsviðs Samtaka atvinnulífsins, og fyrrum varaformaður Sjálfstæðisflokksins og menntamálaráðherra. Hún er nú á þingi fyrir Viðreisn (síðan 2016) og hefur verið formaður flokksins frá árinu 2017. Þorgerður Katrín er starfsaldursforseti Alþingis og stýrði fundum þess að loknum alþingiskosningunum 2021, þar sem deilt var um afgreiðslu kjörbréfa að lokinni umdeildri talningu atkvæða í Norðvesturkjördæmi.
Þorgerður er dóttir Gunnars H. Eyjólfssonar, leikara, og Katrínar Arason deildarstjóra hjá Flugmálastjórn. Þorgerður lauk stúdentsprófi frá Menntaskólanum við Sund árið 1985. Þar var hún Ármaður skólafélagsins á lokaári sínu, önnur kvenna til að vera kjörin sem ármaður í MS. Hún lauk lögfræðinámi frá Háskóla Íslands 1993. Þorgerður starfaði sem lögmaður í eitt ár og sem yfirmaður samfélags- og dægurmáladeildar Ríkisútvarpsins 1997-1999.
Þorgerður sat á Alþingi á árunum 1999-2013, fyrst fyrir Reykjaneskjördæmi en fyrir Suðvesturkjördæmi frá 2003. Hún var menntamálaráðherra á árunum 2003-2009 og var varaformaður Sjálfstæðisflokksins á árunum 2005-2010. Árið 2016 fór hún aftur á þing fyrir Viðreisn og var endurkjörin á þing fyrir sama flokk árið 2017.
Hún er gift Kristjáni Arasyni, viðskiptafræðingi og fyrrum handboltakappa og eiga þau saman þrjú börn.
Umfjöllun í skýrslu rannsóknarnefndar Alþingis
Í 2. bindi skýrslu rannsóknarnefndar Alþingis um fall íslenska bankakerfisins, er fjallað um þá stjórnmálamenn og maka þeirra sem höfðu heildarlánastöðu sem var hærri en 100 milljónir króna. Nafn Þorgerðar Katrínar og eiginmanns hennar er þar ofarlega á blaði en heildarlán hennar og eiginmanns hennar námu nærri 1700 milljónum króna. Þorgerður Katrín sagði af sér sem varaformaður Sjálfstæðisflokksins og tók sér tímabundið hlé frá þingstörfum þann 17. apríl 2010. Hún tók aftur sæti á Alþingi þann 13. september 2010 og sat á þingi út kjörtímabilið.
Félix Faure
Félix Faure (30. janúar 1841 – 16. febrúar 1899) var franskur stjórnmálamaður sem var forseti Frakklands frá 1895 til dauðadags.
Faure kom úr millistéttarfjölskyldu og átti fyrir sér feril sem sútari. Hann varð ríkur á því að versla með leður. Hann hóf smám saman stjórnmálaferil, fyrst í héraðsstjórnmálum þorpsins Havre en síðan sem fulltrúi Neðra-Signuhéraðs á franska fulltrúaþinginu þar sem hann gekk í hóp hófsamra lýðveldissinna.
Faure var gerður flotamálaráðherra árið 1894 í ríkisstjórn Charles Dupuy og var nokkrum mánuðum síðar kjörinn forseti franska lýðveldisins eftir afsögn Jean Casimir-Periers. Í kosningunum vann hann sigur með stuðningi konungssina og hófsamra lýðveldissinna gegn miðvinstrimanninum Henri Brisson.
Forsetatíð Faure einkenndist af Dreyfusmálinu, sem skipti Frökkum í tvær fylkingar með eða á móti Alfred Dreyfus. Varnarritið J’accuse eftir Émile Zola sem gagnrýndi meðferðina á Dreyfus var í formi opins bréfs sem var stílað sérstaklega á Faure forseta. Faure var sjálfur andsnúinn því að mál Dreyfusar yrði tekið upp á ný þar sem honum þótti það ekki samræmast lögum, en dagbækur hans sýna þó fram á að Faure var sjálfur sannfærður um sakleysi Dreyfusar.
Faure lést í embætti eftir fjögur ár á forsetastól. Af þeim fjórum forsetum Frakklands sem hafa látist í embætti er Faure sá eini sem lést í forsetabústaðnum í Élysée-höll. Faure lést úr heilablóðfalli í faðmi hjákonu sinnar, Marguerite Steinheil, aðeins klæddur vestinu einu saman. Franskir fjölmiðlar komust svo að orði að Faure hefði látist úr því að „fórna of miklu til Venusar“, þ.e.a.s. ofkeyrt sig í ástarleik með hjákonunni. Aðrir vísuðu því á bug og héldu því fram að Faure hefði dáið af eðlilegum orsökum. Georges Clemenceau sagði um Faure eftir dauða hans að „hann vildi vera Sesar en var í lokin bara Pompeius.“ (Il voulait être César, il ne fut que Pompée.) Hér lék Clemenceau sér með orð því „Pompée“, frönsk stöfun á nafni Pompeiusar, getur einnig þýtt „pumpaður“ eða, í óeiginlegri merkingu, „tottaður“.
Grand Theft Auto III
Lýsing
Leiksvið GTA III er Liberty City, skálduð bandarísk stórborg. Aðalpersónan Claude fremur bankarán með kærustu sinni Catalinu sem svíkur hann og hleypst á brott með Kólombíumanni. Claude er handtekinn og dæmdur í 10 ára fangelsi. Þegar verið er að flytja hann og tvo aðra fanga; 8-Ball sem er félagi Claude og svo eldri Kólombíumann, gera samlandar þess gamla árás á sendibílinn og frelsa hann. Claude og 8-Ball frelsast líka og fyrr en varir stendur Claude í útistöðum við Kolombígengi Liberty City m.a. gegnum vinnu sínu fyrir japönsku mafíuna Yakuza.
Við árásina þar sem þremenningarnir frelsast skemmdist Callahan bridge sem tengir Portland og Staunton Island. Vegna þess er leiksviðið í byrjun takmarkað við Portland en með tímanum þegar áhrif Claude hafa aukist er Callahan brúin löguð og þar með opnast fyrir annað hverfi - Staunton Island. Að lokum opnast fyrir þriðja hverfið, Shoreside Vale.
Claude er þögul persóna, þ.e. hann heyrist aldrei tala en í GTA III og er aldrei nefndur á nafn. Í Grand Theft Auto: San Andreas (framhald af Grand Theft Auto: Vice City) kallast hann Claude en er ekki spilanleg persóna.
Skýstrokkur
thumb|250px|Skýstrokkur í [[Oklahoma.]]
Skýstrokkur, skýstrókur eða hvirfilbylur er ofsalegt, hættulegt óveður. Hann myndast úr loftdálki sem nær alveg niður að yfirborði jarðar og skúraskýi, eða stundum bólstraskýi. Skýstrokkar eru mjög mismunandi að stærð, en í lögun eru þeir oftast eins og trekt og snýr þá mjórri endi skýstrokksins niður og er oft umkringdur ryki og rusli.
Skýstrokkar hafa sést í öllum heimsálfum nema á Suðurskautslandinu. Skýstrokkar eru þó algengastir í hinu svokallaða Tornado Alley í Bandaríkjunum en þeir geta átt sér stað hvar sem er í Norður-Ameríku. Þeir myndast líka stundum í Suður- og Austur-Asíu, á Filippseyjum, í austanverðri Suður-Ameríku, sunnanverðri Afríku, norðvestanverðri og suðaustanverðrí Evrópu, vestanverðri og suðaustanverðri Ástralíu og á Nýja-Sjálandi. Skýstrókur olli tjóni á Íslandi 2018
Skilgreiningar
Samkvæmt Veðurstofu Íslands er skilgreining á skýstrokki vindsveipur með „þvermál 100 m eða meira, vindhraði allt að 100 m/s“. Vindsveipur með þvermál 10 m eða meira og vindhraða allt að 50m/s heitir sandstrokkur eða vatnsstrokkur og sveipur með þvermál 1 m eða meira og vindhraða allt að 10 m/s er ryksveipur.
Sandstrokkur á Íslandi
Árið 2007 myndaðist lítill sandstrokkur á Skeiðarársandi.
Mólúkkaeyjar
thumb|right|Mólúkkaeyjar Mólúkkaeyjar eða Malukueyjar eru eyjaklasi í Indónesíu, hluti Malajaeyja mitt á milli Indlandshafs og Kyrrahafs á Ástralíuflekanum austan við Súlavesí, vestan við Nýju Gíneu og norðan við Tímor. Eyjarnar voru áður þekktar sem Kryddeyjar en það heiti hefur líka verið notað um eyjarnar undan strönd Tansaníu.
Aðmíráll (fiðrildi)
Aðmíráll (Vanessa atalanta) er meðalstórt fiðrildi með svarta vængi með rauðum röndum og hvítum blettum. Vænghafið er um 5 cm. Útbreiðsla þess er frá N-Afríku, Norður og Suður-Ameríku, Evrópu og Asíu. Lirfurnar hafast oft við í brenninetlu. Karlfiðrildin eigna sér svæði og heilla kvenfiðrildin með flughæfni. Aðmíráll flytur sig norður á vorin og stundum á haustin og nýta þau sér háloftavinda. Tegundin er flækingur á Íslandi og var fyrst skráður árið 1901.
Satúrnus (guð)
thumb|200px|Málverk ([[Francisco de Goya, c. 1815) af Satúrnusi]] Satúrnus var rómverskur guð landbúnaðar á álíkan hátt og Krónos í grískri goðafræði. Maki Satúrnusar var Opa. Satúrnus var faðir Júpíters, Ceresar og Veritas svo einhver barna hans séu nefnd
Áhrif
Í ensku máli heita laugardagar eftir Satúrnusi.
Sjötta reikistjarnan í sólkerfinu heitir eftir Satúrnusi
Kuhn (fyrirtæki)
Kuhn er franskt fyrirtæki sem framleiðir landbúnaðartæki s.s. heyvinnutæki, plóga og áburðardreifara.
Saga
Fyrirtækið var stofnað af Joseph Kuhn árið 1828. Hann framleiddi þá lóð og vogir en árið 1864 fluttist hann til Severne til að framleiða landbúnaðartæki. Reksturinn gekk vel á fyrri hluta 20. aldar en svo dró úr krafti fyrirtækisins í skugga seinni heimsstyrjaldar. Þegar henni lauk komst reksturinn á fullt skrið að nýju. Ári seinni gekk Kuhn inn í viðskiptasamband með svissnesku fyrirtækið og 1949 hafði Kuhn ráðandi markaðshlutdeild á franska markaðnum.
Höfði á Höfðaströnd
Höfði er bær á Höfðaströnd í austanverðum Skagafirði, landnámsjörð Höfða-Þórðar Bjarnarsonar og áður kirkjustaður. Höfði er norðan við Höfðavatn, í hvammi suðvestan undir Höfðahólum, sem eru framhlaup úr fjallinu fyrir ofan.
Kuhn (fyrirtæki)
Saga
Á 8. áratug 20. aldar hóf fyrirtækið að selja tæki sín um alla Evrópu. Á 9. áratugnum var tekið upp flókið þróunarferli sem öllu tæki fóru í gegnum og þetta kerfi bar ávöxt 1990 þegar fyrirtækið hlaut gullverðlaun á SIMA-sýningunni í París fyrir vendiplógur sinn. Tveimur árum síðar fékk sláttuvél með 5 metra vinnslubreidd gullverðlaun á sömu sýningu.
Árið 2002 tók Kuhn yfir bandaríska fyrirtækinu Knight en það var þá leiðandi í fóðurvögnum og -blöndurum en áður hafði Kuhn einmitt fjárfest Audrea S.A. Í dag er verksmiðja í Broadhead í Wisconsin-fylki fyrir Kuhn-Knight fóðurvagna.
Höfði á Höfðaströnd
Höfði var ysti bær í Höfðahreppi hinum forna en þar utan við tók Fellshreppur við. Hálfur Þórðarhöfði tilheyrir Höfða en hinn helmingurinn Bæ. Höfði á einnig Höfðamöl milli Höfðavatns og sjávar og hlutdeild og veiðirétt í Höfðavatni.
Kirkja sem verið hafði á Höfða frá fornu fari var lögð af 1891.
Höfði kemur mjög við sögu í kvikmyndinni Bíódagar eftir Friðrik Þór Friðriksson. Friðrik er ættaður frá Höfða og þar var upphafsatriðið í kvikmynd hans Börn náttúrunnar einnig tekið upp.
Keníska karlalandsliðið í knattspyrnu
Keníska karlalandsliðið í knattspyrnu er fulltrúi Kenía í knattspyrnu og er stjórnað af knattspyrnusambandi landsins. Liðið hefur aldrei komist í úrslitakeppni HM en hefur nokkru sinnum keppt í úrslitum Afríkukeppninnar án þess þó að komast upp úr riðlakeppninni.
Deroceras
Tegundir
Í nýjustu (2000, Wiktor) fræðigreininni um ættkvíslina hafnaði höfundurinn fyrri tilraunum (þar á meðal sínum eigin) á skiptingu í undirættkvíslir (Agriolimax Mörch, 1865, Plathystimulus Wiktor, 1973). Eina undantekningin var að hann skipti upp í Liolytopelte sem undirættkvísl vegna einkennandi harðrar plötu innan í getnaðarliminum; allar aðrar tegundir eru í undirættkvíslinni Deroceras.
Það eru að minnsta kosti 123 tegundir í ættkvíslinni Deroceras.
Subgenus Liolytopelte Simroth, 1901
Mikilvægi gagnvart mönnum
Alnokkrar tegundir eru taldar meindýr í landbúnaði og garðyrkju, þar á meðal Deroceras reticulatum, Deroceras invadens, Deroceras agreste og Deroceras laeve.
Lýsi
thumb|170 px|Lýsispillur Lýsi er olía unnin úr fljótandi fitu fisks og sjávarspendýra. Lýsi er einkum búið til úr lifur fisktegunda eins og þorsks, ufsa og hákarls en áður fyrr var það einnig gjarnan unnið úr hval og sel.
Barnshafandi konum er ráðlagt að taka annað hvort teskeið af þorskalýsi (5 ml), lýsisbelgi eða fjölvítamín með D-vítamíni. Hins vegar eiga þær ekki að taka ufsalýsi þar sem það inniheldur of mikið af A vítamíni sem getur verið skaðlegt.
Lýsi inniheldur margar fitusýrur svo sem omega-3.
1. deild karla í knattspyrnu 1957
Árið 1957 var Íslandsmótið í knattspyrnu haldið í 46. skipti. ÍA vann sinn 4. titil. Sex lið tóku þátt; KR, Fram, ÍBH, ÍA, Valur og ÍBA.
Lokastaða deildarinnar
Útskýringar: L = Leikir spilaðir, U = Leikir sigraðir, J = Leikir sem lauk með jafntefli, T = Tapaðir leikir, Sk = Mörk skorðuð, Fe = Mörk fengin á sig, Mm = Markamunur
Þar sem KR og ÍBA urðu jöfn að stigum í neðsta sæti, spiluðu liðin um það hvort liðið félli.
20px KR 1 - 0 ÍBA 20px
Töfluyfirlit
Allir leikirnir, nema úrslitaleikur ÍA og Fram, voru leiknir á Melavellinum
Markahæstu menn
Skoruð voru 46 mörk, eða 3,067 mörk að meðaltali í leik.
Piparlingur
Piparlingur, piparsveppur eða piparlubbi (fræðiheiti: Chalciporus piperatus) er lítill pípusveppur sem vex í blönduðu skóglendi í Evrópu og Norður-Ameríku. Hatturinn er 1,6-9cm í þvermál, ljósbrúnn á lit og með brúnu eða rauðbrúnu pípulagi. Hann er ætur en með sterku piparbragði. Bragðið dofnar mikið við eldun og geymslu.
Aage
Aage er íslenskt karlmannsnafn.
Sjógun
thumb|right|[[Minamoto no Yorimoto var fyrsti sjógun Kamakuratímabilsins.]] Sjógun (japanska: 将軍, shōgun) er söguleg yfirmannsstaða í her í Japan. Titillinn útleggst sem „herstjóri“ á íslensku og jafngildir ítalska titlinum generalissimo sem stundum er notaður í Evrópu yfir hershöfðingja með mikil pólitísk völd. Sjógun er styttri útgáfa af sei-i taishōgun (征夷大将軍:せいいたいしょうぐん). Á íslensku merkir það „mikill hershöfðingi sem sigrar villimennina í austri“ sem var titill hæstráðanda landsins á ýmsum tímum í sögu Japans og leið undir lok þegar Tokugawa Yoshinobu lét Meiji keisara titilinn eftir árið 1867.
Upphaflega var staðan veitt herforingjum í herförum gegn emisjum í austurhluta Japan sem vildu ekki beygja sig undir miðstjórnarvaldið í Kýótó á Heiantímabilinu. Titillinn var tímabundinn og var á endanum lagður niður þegar búið var að leggja allt landið undir miðstjórnina. Sjógunstjórnin (japanska: bakufu) var tekin upp á Kamakuratímabilinu þegar Minamotoættin náði völdum við hirð keisarans.
Torben Grael
thumb|right|Torben Grael Torben Schmidt Grael (f. 22. júlí 1960 í São Paulo) er brasilískur siglingamaður af dönskum ættum. Hann er sá Brasilíumaður sem hlotið hefur flest verðlaun á Ólympíuleikum, alls fimm verðlaun; tvö gull, eitt silfur og tvö brons. Hann er líka sá siglingamaður sem flest verðlaun hefur hlotið á leikunum. Hann hefur auk þess tekið þátt í fjölda heimsmeistarakeppna í siglingum, og nokkrum sinnum í Ameríkubikarnum, síðast sem leikstjórnandi Luna Rossa Challenge árið 2007. Hann var skipstjóri á Brasil1 sem lenti í 3. sæti í Volvo Ocean Race 2005-2006 og var skipstjóri á Ericsson 4 sem sigraði keppnina 2008/09.
Hof í Vesturdal
Hof í Vesturdal í Skagafirði er nú í eyði en var áður gamalt stórbýli og kirkjustaður, landnámsjörð Eiríks Hróaldssonar í Goðdölum og líklega ættarsetur Goðdæla, sem voru niðjar Eiríks. Nýbýli sem reist voru í landi Hofs eru í byggð þótt heimajörðin hafi farið í eyði 1999.
Jarðhiti er í landi Hofs og er vatn þaðan nýtt til upphitunar á tveimur bæjum.
Max Euwe
thumb|right|Max Euwe Machgielis Euwe (eða oftast Max Euwe) (20. maí 1901 í Amsterdam – 26. nóvember 1981 í Amsterdam) var hollenskur skákmeistari og fimmti heimsmeistari sögunnar í skák. Hann var einnig forseti alþjóða skáksambandsins (FIDE).